Echipele de volei masculin Rapid Bucureşti şi Corona Braşov sunt primele semifinaliste ale Diviziei A, după ce au obţinut victorii, miercuri, în a doua partidă din trei programate în primul tur din play-off. Campioana Arcada Galaţi a fost învinsă în deplasare de SCM Zalău.
Rezultatele înregistrate miercuri sunt: SCM Zalău – Arcada Galaţi 3-0 (0-3 în primul meci; 1-1 la general), CSM Constanţa – Rapid 1-3 (1-3; 0-2 la general), Steaua Bucureşti – Corona Braşov 1-3 (0-3; 0-2 la general) şi SCMU Craiova – Dinamo Bucureşti 3-0 (2-3; 1-1 la general).
Astfel, în semifinale s-au calificat cu două victorii din trei partide echipele Rapid Bucureşti şi Corona Braşov.
În seriile Arcada Galaţi – SCM Zalău şi Dinamo Bucureşti – SCMU Craiova se va juca, sâmbătă, meciul al treilea, decisiv.
La feminin, primele două semifinaliste sunt CSO Voluntari (3-1 şi 3-0 cu CSM Lugoj) şi CSM Târgovişte (3-1 şi 3-1 cu Corona Braşov).
Se mai joacă seriile CSM Bucureşti – Rapid Bucureşti (2-3 şi 3-0; 1-1 la general) şi Dinamo Bucureşti – Volei Alba Blaj (3-1; 1-0 la general).